lensadel
Lensadel er betegnelsen på den højadel med titel af grever og baroner (friherrer), som som blev skabt under enevælden. Lensadelens gods var i princippet ikke længere privatejendom, men belagt med majoratsbånd, således at det ikke kunne deles ved arv, men betragtedes som len af kronen.
Ud over at disse grevskaber, baronier og stamhuse skulle nedarves samlet, var de også udstyret med andre privilegier, der gav lensadelen højere status og bedre økonomiske kår end den øvrige adel og godsejerstand.